Toni Greblă: Primul tur al alegerilor prezidențiale va fi reorganizat pe 15 decembrie, dacă CCR anulează scrutinul
Președintele Autorității Electorale Permanente, Toni Greblă, a explicat, într-o intervenție la Radio România Actualități (RRA), că, în eventualitatea în care CCR va decide anularea primului tur al alegerilor prezidențiale, românii vor fi chemați din nou la urne, pentru primul tur al alegerilor, în data de 15 decembrie, urmând ca al doilea tur să fie organizat pe 29 decembrie. Totodată, șeful AEP a anunțat că unele județe vor termina chiar azi renumărarea voturilor cerută de CCR.